CELEX: 62012CN0142
Language: mt
Date: 2012-03-21 00:00:00
Title: Kawża C-142/12: Talba għal deċiżjoni preliminari mressqa mill-Administrativen sad Varna (il-Bulgarija) fil- 21 ta’ Marzu 2012 — Hristomir Marinov vs Direktor na Direktsia “Obzhalvane i upravlenie na izpalnenieto” — gr. Varna pri Tsentralno Upravlenie na Natsionalnata Agentsia za Prihodite

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/25
            
         Talba għal deċiżjoni preliminari mressqa mill-Administrativen sad Varna (il-Bulgarija) fil-21 ta’ Marzu 2012 — Hristomir Marinov vs Direktor na Direktsia “Obzhalvane i upravlenie na izpalnenieto” — gr. Varna pri Tsentralno Upravlenie na Natsionalnata Agentsia za Prihodite
   (Kawża C-142/12)
   2012/C 151/39
   Lingwa tal-kawża: il-Bulgaru
   
      Qorti tar-rinviju
   
   Administrativen sad Varna
   
      Partijiet fil-kawża prinċipali
   
   
      Rikorrent: Hristomir Marinov
   
      Konvenut: Direktor na Direktsia “Obzhalvane i upravlenie na izpalnenieto” — gr. Varna pri Tsentralno Upravlenie na Natsionalnata Agentsia za Prihodite
   
      Domandi preliminari
   
   
               (1)
            
            
               L-Artikolu 18(ċ) tad-Direttiva tal-Kunsill 2006/112/KE (1), tat-28 ta’ Novembru 2006, dwar is-sistema komuni ta’ taxxa fuq il-valur miżud, għandu jiġi interpretat fis-sens li huwa intiż ukoll għaċ-ċirkustanzi li fihom l-abbandun tal-attività ekonomika taxxabbli huwa dovut għall-fatt li, minħabba tħassir mir-reġistru, il-persuna taxxabbli hija mċaħħda mill-possibbiltà li tiffattura u tnaqqas il-VAT?
            
         
               (2)
            
            
               L-Artkoli 74 u 80 tad-Direttiva 2006/112 jipprekludu dispożizzjoni nazzjonali li tipprevedi, fis-sitwazzjoni ta’ abbandun tal-attività ekonomika taxxabbli, li l-valur taxxabbli tal-operazzjoni huwa l-valur normali tal-attivi eżistenti fil-jum tat-tħassir mir-reġistru?
            
         
               (3)
            
            
               L-Artikolu 74 tad-Direttiva 2006/112 għandu effett dirett?
            
         
               (4)
            
            
               Il-medda ta’ żmien bejn id-data tax-xiri tal-attivi u d-data tal-abbandun tal-attività ekonomika taxxabbli kif ukoll it-tnaqqis ta’ valur li seħħ wara x-xiri tal-attivi, huma importanti għad-determinazzjoni tal-valur taxxabbli fis-sens tal-Artikolu 74 tad-Direttiva?
            
         
      (1)  ĠU L 347, p. 1.